एटीएस वैली स्कूल में मनाया खेलकूद महोत्सव
डेराबस्सीके एटीएस वैली स्कूल के मैदान में वार्षिक खेलकूद महोत्सव मनाया गया। हर वर्ष की भांति इस वर्ष भी बड़े रोचक खेल इसमे आयोजित किए गए। महोत्सव की शुरुआत सभी विद्यार्थियों द्वारा शपथ ग्रहण समारोह के बाद हुई। प्री स्कूल के नंहे-मुन्ने बच्चों ने मजेदार दौड़ो में भाग लेते हुए इन खेलों को और भी रोमांचक बनाया और दर्शकों का मन मोह लिया। दौड़े शुरू होते ही उनके अभिभावक उत्साह एवं हर्षोल्लास से भर गए। कक्षा 1 से 8 तक के विद्यार्थियों ने स्प्रिंट और सैक (बोरा) रेस में भाग लिया। इसके अलावा लॉन्ग जंप शॉटपुट में भी बच्चों ने अपने जौहर दिखाए। ताइक्वांडो में बच्चों द्वारा किया गया प्रदर्शन प्रशंसनीय बना। एटीएस परिसर की एक एनजीओ के बच्चों को भी कार्यक्रम में भाग लेने के लिए आमंत्रित किया गया।
इस कार्यक्रम में बच्चों के अभिभावकों के लिए भी दौड़ रस्साकशी मुकाबले का आयोजन भी किया गया। स्कूल संयोजक श्रीमती अपराजिता के अनुसार खेलों की समाप्ति के बाद बच्चों को मेडल वितरित किए गए। अंत में स्कूल बैंड ने संगीत कला की छोटी सी झलक दिखाई। जबकि समारोह का समापन राष्ट्रीय गान के साथ हुआ।
bho_Deva hin_Deva hin_Deva